Source: http://www.epidotisimag.gr/2015/07/aitiseis-oromisthion-oaed/
Timestamp: 2019-12-10 02:07:40+00:00
Document Index: 13059546

Matched Legal Cases: ['ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Έως 10/7 οι αιτήσεις για ωρομίσθιους στον ΟΑΕΔ | epidotisimag.gr
Browse: Home / 2015 / Ιούλιος / Έως 10/7 οι αιτήσεις για ωρομίσθιους στον ΟΑΕΔ
Έως 10/7 οι αιτήσεις για ωρομίσθιους στον ΟΑΕΔ
Από editor1 στις 02/07/2015 στην κατηγορία ΕΡΓΑΣΙΑ & ΚΑΤΑΡΤΙΣΗ | 442 Views
Ξεκινάει τη Δευτέρα και λήγει την Παρασκευή 10 Ιουλίου η προθεσμία υποβολής αιτήσεων για την πρόσληψη ωρομισθίων εκπαιδευτικών στις επαγγελματικές σχολές μαθητείας (ΕΠΑ.Σ) του ΟΑΕΔ για το σχολικό έτος, 2015 – 2016. Σύμφωνα με την προκήρυξη του ΟΑΕΔ, οι υποψήφιοι έχουν δικαίωμα να δηλώσουν μόνο την Περιφέρεια Αττικής ή μία και μόνο Περιφερειακή Ενότητα για την υπόλοιπη Ελλάδα, προκειμένου να αξιολογηθούν και να ενταχθούν στους πίνακες επιλογής ωρομίσθιου εκπαιδευτικού προσωπικού.
Οι ενδιαφερόμενοι, πρέπει να υποβάλουν αίτηση με τα απαιτούμενα δικαιολογητικά, για τις ΕΠΑ.Σ μαθητείας που επιθυμούν, προκειμένου να αξιολογηθούν και να ενταχθούν στους πίνακες επιλογής ωρομίσθιων εκπαιδευτών για τη σχολική χρονιά 2015-2016.
Οι πίνακες θα ισχύουν για ολόκληρο το Σχολικό Έτος 2015-2016 και θα αφορούν καθεμία από τις παρακάτω ΕΠΑ.Σ. Μαθητείας:
Εάν στην ίδια Περιφέρεια ή Περιφερειακή Ενότητα λειτουργούν πλέον της μίας ΕΠΑ.Σ. Μαθητείας του ΟΑΕΔ, ο υποψήφιος ωρομίσθιος εκπαιδευτικός έχει δικαίωμα στην αίτηση που υποβάλλει ή αποστέλλει να ζητήσει να αξιολογηθεί για την ίδια ειδικότητα και στις άλλες ΕΠΑ.Σ Μαθητείας του ΟΑΕΔ της Περιφέρειας Αττικής ή για τις άλλες ΕΠΑ.Σ. Μαθητείας του ΟΑΕΔ μιας και μόνο Περιφερειακής Ενότητας της υπόλοιπης Ελλάδας.
Όσοι υποψήφιοι ωρομίσθιοι υπέβαλαν αίτηση το σχολικό έτος 2013-2014 και μοριοδοτήθηκαν, επειδή τα στοιχεία και τα μόριά τους έχουν καταχωρηθεί στην ηλεκτρονική βάση του ΟΑΕΔ, θα υποβάλουν ή θα αποστείλουν μαζί με την αίτηση τα επιπλέον δικαιολογητικά διδακτικής ή επαγγελματικής προϋπηρεσίας, τους τίτλους σπουδών κλπ, που αποκτήθηκαν από 21 Ιουνίου του 2013 έως και τις 05/07/2015 καθώς και τα απαιτούμενα δικαιολογητικά ανεργίας και οικογενειακής κατάστασης.
Οι υποψήφιοι ωρομίσθιοι των κλάδων ΤΕ01.19 ΚΟΜΜΩΤΙΚΗΣ και ΔΕ01.17 ΚΟΜΜΩΤΙΚΗΣ, οι οποίοι υπέβαλλαν αίτηση το σχ. έτος 2013-2014, εκτός από τα επιπλέον δικαιολογητικά των δύο τελευταίων χρόνων που αναφέρονται παραπάνω, θα πρέπει να προσκομίσουν επιπροσθέτως και το σύνολο της επαγγελματικής τους προϋπηρεσίας των τελευταίων επτά ετών, δηλ. από τις 06/07/2000 έως τις 05/07/2015.
Η αίτηση υποβάλλεται ή αποστέλλεται ταχυδρομικώς συστημένα ή με courier από τους υποψηφίου προκειμένου να διαβιβαστούν στην αρμόδια Πρωτοβάθμια Επιτροπή Αξιολόγησης Ωρομίσθιου Εκπαιδευτικού Προσωπικού, για το σχολικό έτος 2015-2016, για τις ΕΠΑ.Σ Μαθητείας του ΟΑΕΔ της Περιφέρειας Αττικής ή για τις ΕΠΑ.Σ Μαθητείας του ΟΑΕΔ των Περιφερειακών Ενοτήτων της υπόλοιπης Ελλάδας, ως εξής:
1. Για τις Εκπ/κές Μονάδες της Περ/κής Δ/νσης Αττικής & Νήσων (ΕΠΑ.Σ Αγ. Αναργύρων, Αιγάλεω, Γαλατσίου, Ελευσίνας, Ηρακλείου Αττικής, Καλαμακίου, Μοσχάτου, Παλλήνης, Πειραιά, Ρέντη, Σαλαμίνας, Υμηττού, Χαλκίδας, Χίου, Ρόδου και Μυτιλήνης) : Στη Διοίκηση του ΟΑΕΔ, υπόψη Πρωτοβάθμιας Επιτροπής Αξιολόγησης Ωρομίσθιου Εκπαιδευτικού Προσωπικού της Περ/κής Δ/νσης Αττικής & Νήσων, Δ/νση : Δ. Γούναρη 2 & Βουλιαγμένης 518, ‘Αλιμος, Τ.Κ. 174 56, τηλ. 210/9989696, 9989701, 9989704.
2. Για τις Εκπ/κές Μονάδες των Περ/κών Ενοτήτων της Περ/κής Δ/νσης Πελοποννήσου (ΕΠΑ.Σ Αγρινίου, Αργολίδας, Καλαμάτας, Μεσολογγίου, Πάτρας, Πύργου, Σπάρτης και Τρίπολης): Στην ΕΠΑ.Σ. Μαθητείας Πάτρας, υπόψη Πρωτοβάθμιας Επιτροπής Αξιολόγησης Ωρομίσθιου Εκπαιδευτικού Προσωπικού της Περ/κής Δ/σης Πελοποννήσου, Δ/νση : Λεωφ. Αθηνών 89, Ρίο Τ.Κ. 26500, τηλ. 2610- 966904, 2610-966908.
3. Για τις Εκπ/κές Μονάδες των Περ/κών Ενοτήτων της Περ/κής Δ/νσης Κρήτης (ΕΠΑ.Σ Ηρακλείου και Χανίων): την ΕΠΑ.Σ Μαθητείας Ηρακλείου Κρήτης, υπόψη Πρωτοβάθμιας Επιτροπής Αξιολόγησης Ωρομίσθιου Εκπαιδευτικού Προσωπικού της Περ/κής Δ/νσης Κρήτης, Δ/νση : Χριστομιχάλη Ξυλούρη 64, Γιόφυρο , Τ.Κ. 71304, τηλ. 2810-319195, 2810-263089.
5. Για τις Εκπ/κές Μονάδες των Περ/κών Ενοτήτων της Περ/κής Δ/νσης Ηπείρου (ΕΠΑ.Σ ‘Αρτας, Ιωαννίνων και Κέρκυρας): Στην ΕΠΑ.Σ Μαθητείας Ιωαννίνων, υπόψη Πρωτοβάθμιας Επιτροπής Αξιολόγησης Ωρομίσθιου Εκπαιδευτικού Προσωπικού της Περ/κής Δ/νσης Ηπείρου, Δ/νση : 3ο χιλ. Ιωαννίνων – Αθηνών, Τ.Κ. 45500, τηλ. 26510-40858, 26510-48062.
Πληροφορίες για τις ζητούμενες ειδικότητες, την υποβολή αιτήσεων και τα απαραίτητα δικαιολογητικά, που ζητούνται από την Προκήρυξη, δίνονται στις προαναφερόμενες ΕΠΑ.Σ. Μαθητείας του ΟΑΕΔ καθώς και στο site του ΟΑΕΔ www.oaed.gr.
Προκήρυξη για την πρόσληψη ωρομίσθιου εκπαιδευτικού προσωπικού στις ΕΠΑΣ μαθητείας του ΟΑΕΔ 2015-2016
Άρθρα της κατηγορίας ΕΡΓΑΣΙΑ & ΚΑΤΑΡΤΙΣΗ | Tags εργασία, κοινωνική οικονομία, ΟΑΕΔ